Berlingske Tidende, 1786-10-27
Fortsættelse af det Kongelige Landhuusholdings Selskabs Premier og Belønninger fra den 17de August sidstleden. (See No. 86.) 293. a. Bondekarlen Thomas Christensen Lykkegaard i Nørre Bindslev Bye, Bindslev Sogn, Horns Herred, Aalborg Stift, kjøbte i Aaret 1784 endeel Hør og Uld, for dermed at give de Fattige i Byen nogen Fortjeneste ved Spind i den da værende haarde og dyre Tid. Af Spindet har har udbragt 239 1/2 Alen Lærreder, stribede Verkens og Frakke tøier. Garnet er farved af hjemmevoxende Urter, til hvis Jndsamling en gammel Kone i Bindslev, navnlig Mette Svendsdatter, har været ham behielpelig. Foruden den Hielp han ved Spinden og Vævning har givet de Fattige, har han endnu havt det Øjemeed, at indføre slige hjemgjorte Tøier til Brug iblant Almuen, isteden for Kramvare, og til den Ende selv ladet sig deraf gjøre Hæders=Klæder. For denne Vindskibelighed og Hensigt, at hindre ufornødne Kramvares Brug, hvor de til yderste Misbrug har indsneget sig, tilkjendes ham en Belønning af den 2den Sølvmedalje og 10 Rdlr. i Penge. 293. b. Bondekonen Mette SvendsDatter, til bemeldte Nørre Bindslev, som har indsamlet adskillige Urter og Farve=Sager, og tillige lært dem dermed at farve, tillægges en Gave af 4 Rdlr. 294. Gaardmand Anders Bankes Kone i Slebek Bye, Kirkebye Sogn, Nyborg Amt i Fyn, har i de 2de sidste Aar, ved Hielp af 3de Piger, forfærdiget 471 Alen Lærreder, stribede og figureer te Tøier, som hun deels selv har brugt, deels solgt, og betydelig deraf bortgivet. For denne hendes vedvarende Flid tilkjendes hende en Belønning af den 2den Sølvmedalje og 10 Rdlr. 295. Madame Mette Thodberg Wiirnfeld, Schøven, Elling Sogn, Aalborg Stift, har i 1783 og 84 forfærdiget 300 Alen hjemgjort Tøi, og 6 Dosin Lommetørklæder. Det uldne Garn har hun selv med sine Børn og en Tjenestepige spunden, men noget af det linnede er spunden uden for Huset. Ved en ualmindelig Huusflid har hun ernæret baade Mand og sig, og opfødt sine Børn over i 12 Aar. J Betragtning af hendes huusmoderlige Vindskibelighed og Tøjernes Godhed, tilkjendes hende en Belønning af den 2den Sølvmedalje og 10 Rdlr. 296. Enken Anne Hanses i Thudse Bye, Holbeks Amt i Sielland, har i sidste Aar gjort 424 Alen Lærreder og Verken, og ved Huusflid ernæret sig i sin 18 Aars Enkestand. Hende tilstaaes en Belønning af 15 Rdlr. 297. Hoveriesbonden Christen Knudsens Kone, Else Svendsdatter, Bechmands Bye, Aasted Sogn, Aastrup Amt Aalborg Stift, har i afvigte Aar, med Hjelp af hendes Tjeneste pige, forfærdiget 323 Al. Ulden og Linned. Hende tilkjendes en Belønning af den 2den Sølvmedalje eller 10 Rdlr. 298 Borger og Skipper Peder Hansen Qvist i Svendborg, tilkjendes en Belønning af den 2den Sølvmedalje for i de sidste 3de Aar at have forfærdiget 860 Alen hjemgjort Tøi. Han har desuden i adskillige Aar i sit Huus ved egne Piger ladet spinde endeel indenlandsk Hør og Uld, selv farvet det, og deraf ladet væve frakkestribede og sprængte Tøier. 299. Hr. Provst Kierulfs Kone paa Hornsted Præstegaard ved Aar. huus har i de 2de sidste trengende Aar blant den fattige Almue uddeelt Hør og Uld, og deraf udbragt 541 Alen meget smukt hjemgjort Vadmel og Klæde. Hende tilkjendes til Belønning den 2den Sølvmedalje. 300, Madame Alling her af Staden har i de 2de sidste Aar forarbeidet 360 Alen smukke hjemgjorte Stoffer og Tøjer, deriblant 81 Alen halv Linned, og halv af plukkede, kartede og spundne Silkeklude, der øvrige er deels af Ulden og Linned, deels Linned og Bomuld. For hendes heri udviiste Huuslighed og Vinskibelighed tilkjendes hende den anden Sølvmedalje, som et Agtelses-Tegn. 301. Skoleholder Jens Bangs Kone i Hornborg, Niim Herred, Aarhuus Stift, tilkjendes en Belønning af Selskabets 2den Sølvmedalje eller 10 Rdlr. for i næstsidste Vinter at have forfærdiget 175 Alen meget godt Frakketøi, nogle Lærreder og Værken. 302. Fæsteren Jeppe Zachariasens Hustrue, Karen Niels Datter i Ellerup, Rorup Sogn, Hindsgauls Amt i Fyn, har indsendt Prøver af 200 Alen meget gode Lærreder og smukt Værgarn, som hun i sidstafvigte Aar har forarbeidet, hvorfor hende tilkjendes en Belønnig af 8 Rdlr. 303. Bondekonen Maren Nielsdatter, af Aasted Sogn, Aastrup Amt, Aalborg Stift, har forfærdiget 155 Alen uldne og linnede Tøjer, hvorfor hende tilkjendes en Belønning af 6 Rdlr.